Unionin yleisen tuomioistuimen tuomio 20.3.2019 – Espanja v. komissio
(asia T-237/17)1
(Maataloustukirahasto ja maaseuturahasto – Rahoituksen ulkopuolelle jätetyt menot – Espanjalle aiheutuneet menot – Tuottajaorganisaation hyväksymisperuste – Asetuksen (EY) N:o 2200/96 11 artikla – Rahoitusoikaisu)
Oikeudenkäyntikieli: espanja
Asianosaiset
Kantaja: Espanjan kuningaskunta (asiamiehet: aluksi A. Gavela Llopis, M. A. Sampol Pucurull ja S. Jiménez García, sittemmin M. A. Sampol Pucurull ja S. Jiménez García)
Vastaaja: Euroopan komissio (asiamiehet: D. Triantafyllou ja I. Galindo Martín)
Oikeudenkäynnin kohde
SEUT 263 artiklaan perustuva vaatimus Euroopan maatalouden tukirahastosta (maataloustukirahasto) ja Euroopan maaseudun kehittämisen maatalousrahastosta (maaseuturahasto) maksettavien jäsenvaltioiden tiettyjen menojen jättämisestä Euroopan unionin rahoituksen ulkopuolelle 14.2.2017 annetun komission täytäntöönpanopäätöksen (EU) 2017/264 (EUVL 2017, L 39, s. 12) kumoamiseksi siltä osin kuin siinä jätetään rahoituksen ulkopuolelle tietyt Espanjan kuningaskunnalle aiheutuneet menot
Tuomiolauselma
Euroopan maatalouden tukirahastosta (maataloustukirahasto) ja Euroopan maaseudun kehittämisen maatalousrahastosta (maaseuturahasto) maksettavien jäsenvaltioiden tiettyjen menojen jättämisestä Euroopan unionin rahoituksen ulkopuolelle 14.2.2017 annettu komission täytäntöönpanopäätös (EU) 2017/264, jossa tietyt Espanjan kuningaskunnalle aiheutuneet menot jätetään rahoituksen ulkopuolelle, kumotaan siltä osin kuin siinä sovelletaan 10 prosentin kiinteämääräistä oikaisua.
Kanne hylätään muilta osin.
Espanjan kuningaskunta ja Euroopan komissio vastaavat omista oikeudenkäyntikuluistaan.
____________
1 EUVL C 202, 26.6.2017.